Amy Austria

Amy Austria-Ventura (namundag kan Disyembre 13, 1961, sa ngaran na Esmeralda Dizon Tuazon) sarong tagaresibe kan FAMAS asin Gawad Urian Award na Filipinong aktres sa television asin pelikula.

Pinagbidahan ni Austria an 70 na pelikula puon kan 1976 sa Pilipinas. An saro sa memorable niyang pagganap iyo an Brutal kan 1980, sarong masusupgon asin inosenteng estudyante sa kolehiyo, si Monica, na itinulod kan saiyang amiga (Gina Alajar), sa sarong maribok na pag-agom sa sarong tagatulod kan drugs na si Tato (Jay Ilagan). Sa direksiyon ni Marilou Abaya, an pelikulang ini an nagtaong duwang tropeo sa pagiging best actress ki Amy Austria - an MMFF asin FAMAS.

Saro pang memorableng pagganap nagluwas kan 1988 kaiba si Carlos Caparas bilang si Celestina "Bubbles" Sanchez sa Ativan Gang. Siya ginawadan nin mga tropeo bilang primerang bida hali sa MMFF, Catholic Mass Media Awards (CMMA) asin hali man sa Film Academy Philippines (FAP), na ngunyan inaapod na Luna Awards.

An iba pang mga importanteng pagganap iyo an Atsay kan 1978, sa direksiyon ni Eddie Garcia; Jaguar  kan 1979, sa direksiyon ni Lino Brocka; asin an Hinugot sa Langit  kan 1985, sa direksiyon kan Artista Nasyonal na si Ishmael Bernal.

Kan 1982 nagbida siya sa obra ni Lamberto Avellana na Waywaya, kaiba si Ace Vergel asin Beth Bautista. Kan 2011, Minsan Lang Kita Iibigin an nagtaong dalan sa pagbabalik niya sa pagarte sa paagi kan telebisyon.

Biograpiya 
Si Esmeralda Tuazon an panduwa sa matua sa anum na aki, namundag kan 1961 sa sarong pobreng pamilya. Tinabangan niya an saiyang pamilya sa paagi kan pagbibenta nin chewing gum. Nag-adal siya sa Rajah Soliman High School. Pinabisto siya sa prodyuser na si Baby Martinez kan MBM Productions, kan saro sa mga amiga niya. Isinali man siya sa mga tauhan kan pelikulang Bitayin Si Baby Ama (1976), an pelikula na nagpasikat kay Rudy Fernandez. Pagkatapos kan saiyang panduwng pelikula na Alas (1976), kaiba si Jun Aristorenas, tinawan siya nin mga saradit na papel sa iba pang pelikula, asin siya nawara sa pelikula sa laog kan halos sarong taon. Sa saiyang pagbalik sa kabangaan kan 1977, saro na siya sa kontratadong aktres kan Jesse Ejercito's Seven Star Productions. Nahiling man siya sa mga pelikula kan 1970, na may titulong Dabiana (1977), Miss Dulce Amor, Ina (1978), Atsay (1978), Menor de edad  (1979), Gabun: Ama Mo, Ama Ko (1979), Bedspacers (1979) and Swing It, Baby (1979). Pagkatapos kan duwang taon na pagpepelikula kan 1979 sa Aliw ni Ishmael Bernal asin Jaguar ni Lino Brocka, si Austria nagin primerang bida sa Nang Bumuka Ang Sampaguita (1980). Sa mga panahong idto, na an parte kan babayi sa cinemang Filipino makukusog asin rebolusyonaryo, si Austria nagin sibot na aktres: Langis at Tubig (1980), Sugat sa ugat (1980), Goriong Butete (1980), Tondo Girl (1981), Pusong Uhaw (1982) and Waywaya (1982). Kan 1990 hanggan sa paglaog kan 21-siglo, si Austria nagtatao pa nanggad ni makukusog na pagganap, sa The Flor Contemplacion Story (1995), Muro-ami (1999),  Pagdating ng Panahon (2001), I Will Always Love You (2006).

Kan 2000, si Austria nagbalik sa pag-aarte sa telebisyon. Nagin parte siya kan sikat na International Primetime drama Pangako Sa 'Yo puon 2000 hanggan 2002 sa ABS-CBN bilang si Lourdes. Kan 2003,  nagbida man siya sa mga serye kan GMA Network arog kan Kirara Anong Kulay Nang Pag Ibig?, an seryeng pantasya sa TV na Mulawin kan 2004-2005 asin sa adaptasyon kani sa pelikula na nagserbe man Grand Finale kan serye an pinahiling sa 2005's Metro Manila Film Festival. Nagluwas man siya sa saro pang programa sa GMA Network na Narito Ang Puso Ko.

Kan 2006, nagbalik siya sa ABS-CBN para sa drama serye kaning [./https://en.wikipedia.org/wiki/Bituing_Walang_Ningning Bituing Walang Ningning] na ginibo ni Nerissa Cabral. Pigganapan niya an papel ni Barbara Arguelles, an ina kan kontrabida na si Lavina Arguelles. Inako ulit si Austria para pa sa sarong pagganap sa Primetime Drama na [./https://en.wikipedia.org/wiki/Walang_Kapalit Walang Kapalit] bilang tagasuportang aktres kan 2008-2010. 

Kan 2011, inako niya an papel sa pagganap sa military primetime drama na Minsan Lang Kita Iibigin, na ipinadalan puon Marso 7, 2011 hanggan Agosto 19, 2011. Kinua niya an papel sa tabang kan saiyang pinsan na si Lorna Tolentino asin nakaibanan niya ulit an iba pang mga beteranong aktor asin aktres na sina Boots Anson Roa, Ronaldo Valdez, Tonton Gutierrez, asin John Estrada, inot niya man na makaibahan igdi sina Coco Martin, Maja Salvador asin Andi Eigenmann.

Sa ngunyan, siya parte kan serye sa telebisyon na  Halik bilang ina kan karakter ni Jericho Rosales.

Filmograpiya

Telebisyon

Mga pelikula

Gawad asin nominasyon

Toltolan

Panluwas na takod 
 

Telebisyon
Mga artista gikan sa Filipinas
Artista nin Pelikula
 Aktres
Mga aktres gikan sa Filipinas